open-index/open-wikipedia-markdown huggingface dataset:
שטוקהורן

**שטוקהורן** (**Stockhorn**) הוא הר ברכס האלפים הברניים המתנשא לגובה של 2,190 מטר, וממוקם ברמת ברן בקנטון ברן בשווייץ.

## גאוגרפיה
שטוקהורן הוא ההר הצפון-מערבי ביותר באלפים הברניים. הוא חלק מהאזור הנקרא "טרום האלפים" (Pre-Alps), המשתרע לאורך 13 קילומטר וכולל את שכבות ההרים הנמוכות יותר, המתחיל בשפלה השווייצרית ומגיע עד לרכס המרכזי. ההר אינו חלק מרכס הרים ועומד לבדו בין הרכסים ניזן-אלבריסטהורן (המתחיל על אגם תון בהר ניזן (2,362) ועולה בהדרגה דרך ההרים פרומברגהורן (2,394) הוניזן (2,454) מאנליפלואה (2,652) גסור (2,708) ועד להר אלבריסטהורן (2,764) שצופה על העיירה לנק בסמיכות להר וילדשטרובל שברכס המרכזי) וגאנטריש-שאפברג (המהווה את הרכס הצפוני ביותר באלפים הברניים ומתחיל ליד העיר תון בהר גאנטריש (2,175) וממשיך לאורך עמק זימן דרך ההרים מרה (2,087) שאפארניש (2,107) קייזראג (2,189) עד לסיומו בהר שאפברג (2,239) ליד אגם גרוייר (Lake of Gruyère) בשפלה השווייצרית).

מצידו הדרומי חולש ההר על עמק זימן (Simmental) צדו המזרחי צופה על אגם תון והעיר תון, צדו הצפוני מתמזג אל תוך השפלה השווייצרית ובצדו המערבי נמצא הר גאנטריש.

למרגלות ההר מדרום בעמק זימן שוכנת העיירה ארלנבאך בזימנטל (Erlenbach im Simmental), ולמרגלותיו מצפון לפני העיר תון נמצאת העיירה אמזולדינגן (Amsoldingen).

## תיירות
ניתן להגיע כמעט עד פסגת ההר באמצעות רכבל, שהוקם בשנת 1969, ותחנתו הראשונה היא בעיירה ארלנבאך בזימנטל, משם ניתן להמשיך במנהרה באורך 70 מטר, הנגישה גם לכיסאות גלגלים ועגלות, אל המרפסת הפנורמית שנפתחה בשנת 2013, וממנה ניתן לראות מצד אחד את רכס היונגפראו, הכולל את ההרים מנך, אייגר, שרקהורן ועוד, ומן הצד השני את אגם תון ואת עמק נהר ארה, וכן את העיר אינטרלאקן ואת הרי היורה. בעת ראות טובה ניתן לראות אפילו את אזור היער השחור.

בפסגת ההר ישנה מסעדה, והיא נקודת התחלה למספר מסלולי הליכה. בצדו המערבי של ההר נמצא אגם אוברשטוקנזה (Oberstockensee) בגובה 1,650 מטר, ועל צדו הדרומי אגם הינטרשטוקנזה (Hinterstockensee) בגובה 1,550 מטר, שניהם מפורסמים בכמות הדגה המצויה בהם ומהווים מוקד משיכה לדייגים. נחל תת-קרקעי מחבר בין שני האגמים.

## ספורט
החל משנת 2004 מתקיים בהר אחת לשנה, בחודש יולי, 'מרוץ חצי המרתון שטוקהורן' המתחיל בעיירה אוברוויל בזימנטל (Oberwil im Simmental), ומסתיים בפסגת ההר. הפרש הגבהים לאורך 21.5 הקילומטרים הוא 1,353 מטר.

## קישורים חיצוניים

* 
* שטוקהורן באתר Hikr

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
קדיקוי

**קדיקוי** (, קאדוקֶי) היא תת-נפה גדולה של נפת איסטנבול שבטורקיה. תת-הנפה נמצאת בחוף הצפוני של ים המרמרה ופונה לכיוון של החלק האירופי של בוספורוס. קדיקוי הוא גם שמה של השכונה הדומיננטית בתת-הנפה. השכונה, היא אזור מגורים ומסחרי שנחשב למרכז התרבותי של אנטוליה (החלק האסייתי של איסטנבול) ובו יש מספר ברים, בתי קולנוע וחנויות ספרים. קדיקוי הפכה לתת-נפה בשנת 1928 כאשר הופרדה מאושקודר, מספר שכונות בתוך תת-הנפה הופרדו גם הן וצורפו אל נפת קדיקוי החדשה. תת-הנפות השכנות של קדיקוי הם אושוקר מצפון מערב, אטשהיר מצפון מזרח, מלטפה מדרום מזרח וקרטל שסמוכה למלטפה. על פי מפקד האוכלוסין משנת 2007, מתגוררים בתת-נפת קדיקוי 509,282 תושבים.

## היסטוריה
קדיקוי היא התיישבות ישנה יותר מרוב ההתיישבויות האחרות בצד האסייתי של העיר איסטנבול. בחפירות ארכאולוגיות נמצאו באזור חפצים מהשנים 3500–5500 לפני הספירה (התקופה הכלקוליתית). בין הממצאים היו חפצים קרמיים, עצמות, תכשיטים וארד המראים כי הייתה באזור התיישבות מתמשכת מאז תקופות פרה-היסטוריות. נמצאו גם הוכחות להתיישבות נמל מתקופת הפיניקים. כלקדון הייתה ההתיישבות הראשונה שהיוונים ממגארה ייסדו בבוספורוס בשנת 685 לפני הספירה, מספר שנים לפני שייסדו את ביזנטיון בצד השני של המצר בשנת 667. כלקדון נודעה כ'עיר העיוורים', ביזנטיון נוסדה בעקבות נבואה שלפיה הבירה הגדולה תיבנה 'ממול לעיר העיוורים' (כלומר שאנשי כלקדון היו צריכים להיות עיוורים כדי לא לראות את הערך של חצי האי בקרן הזהב כנמל טבעי). השליטה בכלקדון השתנתה שוב ושוב לאחר שהפרסים, הביתינים, הרומאים, הביזנטים, הערבים והטורקים חלפו באזור, שניזוק קשות לאחר מסע הצלב הרביעי ועבר לידי העות'מאנים בשנת 1353, מאה שנים לפני קונסטנטינופול. כתוצאה מכך, בקדיקוי נמצא המסגד העתיק ביותר באיסטנבול ונבנה כמעט מאה שנים לפני כיבוש קונסטנטינופול בשנת 1453.

בזמן הכיבוש, כלקדון הייתה התיישבות כפרית. האזור מיד היה תחת שיפוט בתי המשפט של קונסטנטינופול, מכאן השם קדיקוי, שמשמעותו *כפר השופט*. בתקופה העות'מאנית, קדיקוי הפכה לשוק פופולרי עבור סחורות חקלאיות ובחלוף הזמן הפכה גם לאזור מגורים עבור אנשים שהגיעו לעיר על ידי סירות. האוכלוסייה באזור הייתה תערובת של ארמנים, יוונים, יהודים, וטורקים. בקדיקוי יש מספר כנסיות (יווניות, ארמניות, סרביות, קתוליות, פרוטסטנטיות) ובתי כנסת.

## ספורט
אזור המקור של קבוצת הכדורגל פנרבחצ'ה, הוא בתת-נפת קדיקוי, שם נמצא אצטדיונה הביתי של הקבוצה, אצטדיון שיקרי סראג'ולו. לאחר ניצחונות חשובים, כל שכונות תת-הנפה צפופות באנשים חוגגים. האצטדיון אירח את גמר הליגה האירופית לעונת 2009. בתת-הנפה קיימת גם קבוצת ראגבי מקצוענית בשם 'קדיקוי ראגבי', אשר היה מועדון הראגבי הרשמי הראשון בטורקיה.

## דתות
תת-נפת קדיקוי תמיד היה מאוכלסת בתושבים המשתייכים לאחת משלוש הדתות העיקריות, אסלאם, נצרות ויהדות. בתת-הנפה, עדיין קיימים מסגדים, בתי כנסת וכנסיות יווניות וארמניות. בשאר איסטנבול, קיימים מסגדים רבים.

בית הכנסת חמדת ישראל, אשר נמצא בשכונת יאלדגירמני שבתת-הנפה, הוא אחד מבתי התפילה היהודים העתיקים ביותר באיסטנבול. בשנת 1953 נבנה בשכונה בית הכנסת קדבוסטן.

## ערים תאומות
קדיקוי היא עיר תאומה של:
* 
* 
* 

## ראו גם
* איסטנבול

## קישורים חיצוניים

* 

* גלריית קדיקוי באתר Fotopedia
* תמונת לוויין של קדיקוי

קטגוריה:טורקיה: תתי-נפה
קטגוריה:איסטנבול: רבעים
קטגוריה:יוון העתיקה: ערים
רוברט רובינסון

סר **רוברט רובינסון** (**Robert Robinson**; 13 בספטמבר 1886 - 8 בפברואר 1975) היה כימאי אורגני אנגלי, חתן פרס נובל לכימיה לשנת 1947 על מחקריו בתחום פיגמנטים צמחיים (אנתוציאנין) ואלקלואידים.

## חייו
רובינסון נולד בחוות רפורד, באזור צ'סטרפילד, דרבישייר שבאנגליה. אביו, ויליאם בראדבורי רובינסון, היה יצרן תחבושות שהמציא בעצמו את מכונות הייצור שלו. הוא סיים תואר ראשון (.B.Sc) באוניברסיטת מנצ'סטר ב-1906, ותואר דוקטור למדעים (.D.Sc) ב-1910, באותו מוסד. ב-1912 היה לפרופסור הראשון לכימיה אורגנית טהורה ויישומית באוניברסיטת סידני. ב-1915 שב לבריטניה, לתפקיד ראש המחלקה לכימיה אורגנית באוניברסיטת ליברפול. ב-1920 עזב לטובת תפקיד מנהל המחקר בתאגיד הפיגמנטים הצמחיים הבריטי (British Dyestuffs Corporation), ושנה לאחר מכן היה לראש המחלקה לכימיה אורגנית באוניברסיטת סנט אנדרוז. ב-1922 התמנה לתפקיד דומה באוניברסיטת מנצ'סטר, וב-1928 היה לראש מחלקת הכימיה האורגנית באוניברסיטת לונדון. ב-1930 היה לפרופסור לכימיה ע"ש וויינפלט (Waynflete) באוניברסיטת אוקספורד, תפקיד בו נשאר עד לפרישתו ב-1955. לאחר מכן שימש כדירקטור בחברת של ויועץ, בנוסף לתפקיד פרופסור אמריטוס.

## מחקר
מחקריו עסקו במבנה וסינתזה של חומרים אורגנים מגוונים, ובמנגנון האלקטרוכימי של תגובות אורגניות. מתוך עניין במבנה של פיגמנטים צמחיים, הגיע למחקר באלקלואידים, חומרים המופקים גם הם מצמחים. הוא נודע במיוחד בעקבות קביעת המבנה של סדרת אלקלואידים כמו מורפין, פפברין (מרכיב באופיום), ונרקוטין (גם הוא מרכיב באופיום, שאינו מקל על כאבים, אך מפחית שיעול).

בשנת 1917 פיתח סינתזה מפורסמת של טרופינון, קודמן לקוקאין. תגובה זה הייתה צעד משמעותי בכימיית האלקלואידים, וכמו כן הדגימה כי תגובות טנדם (סדרת תגובות תוך-מולקולריות) בסינתזה בכלי אחד מסוגלת ליצור מולקולות בי-ציקליות.

450px|לא ממוסגר|מרכז

רובינסון המציא את הסימון למולקולת בנזן כמשושה וטבעת במרכזו, כאשר עבד בסנט אנדרוז ב-1923. כמו כן היה הראשון להשתמש בחץ גלי לתיאור מעבר אלקטרונים.

## פרסים והכרה
רובינסון זכה למגוון פרסים חשובים בתחומי המדעים, ביניהם מדליית דייווי בשנת 1930, מדליית קופלי ב-1942, פרס נובל לכימיה לשנת 1947, ומדליית פריסטלי מטעם החברה האמריקנית לכימיה לשנת 1953. רובינסון קיבל יותר מ-20 תוארי דוקטור לשם כבוד מאוניברסיטאות בריטיות וזרות.

כמו כן זכה למגוון תוארי כבוד לא-מדעיים. ב-1939 זכה לתואר אבירות, ב-1947 למדליית החירות הנשיאותית האמריקנית, ב-1949 לאות מסדר ההצטיינות הבריטי.

רובינסון שימש במגוון תפקידים בקהילה המדעית, ביניהם נשיא האגודה הכימית (1941-1939), נשיא החברה המלכותית (1950-1945), נשיא איגוד המדע הבריטי (האיגוד הבריטי לקידום המדע, דאז; 1955), ונשיא אגודת התעשייה הכימית בבריטניה (1958). ב-1947 היה נציג בריטניה לוועידת אונסק"ו הראשונה.

ב-1953 הרצה על עבודתו במכון ויצמן למדע, במופע הראשון בסדרת הרצאות שנתית לזכר חיים ויצמן.

## קישורים חיצוניים

* פרטים אודותיו באתר NNDB
* 

## הערות שוליים

קטגוריה:זוכי פרס נובל לכימיה
קטגוריה:כימאים בריטים
קטגוריה:זוכי המדליה המלכותית
קטגוריה:זוכי מדליית קופלי
קטגוריה:חברים במסדר ההצטיינות
קטגוריה:נשיאי החברה המלכותית
קטגוריה:עמיתי החברה המלכותית
קטגוריה:זוכי מדליית דייווי
קטגוריה:מעוטרי מדליית החירות (1945)
קטגוריה:בוגרי אוניברסיטת סידני
קטגוריה:זוכי מדליית פרנקלין
קטגוריה:כימאים אורגניים
קטגוריה:בריטים שנולדו ב-1886
קטגוריה:בריטים שנפטרו ב-1975
דולב מסיקה

**דולב מסיקה** (נולד ב-26 ביוני 1994) הוא שחקן ישראלי.

## ביוגרפיה
מסיקה נולד בנתניה. בתיכון למד בבית הספר ממלכתי דתי "שפירא". מסיקה הוא בוגר בית הספר למשחק "יצירתי".

במאי 2020 מסיקה יצא מהארון כהומוסקסואל.

## קריירה
הופעתו הטלוויזיונית הראשונה הייתה בשנת 2012, כאשר לוהק לשחק בסדרת הדרמה "תא גורדין". לאחר מכן לוהק לגלם את אחת הדמויות הראשיות בסדרת הדרמה "אופוריה", בה גילם את דמותו של דקר אלדר, המכונה צהובון.

בשנת 2013 שיחק בתפקיד ראשי בסדרה הקומית "פרופיל 64" ששודרה בערוץ 10, בה גילם את דמותו של רותם צוקרבקר. בין השנים 2013–2014 שיחק בטלנובלה "אניגמה", ששודרה ב-Yes.

בשנת 2014 לוהק לתפקיד ראשי בעונה הראשונה של סדרת הנעורים "שוברי גלים" בערוץ הילדים ב-yes, בדמותו של נער בשם מקסים. בשנת 2015 שיחק בתפקידי אורח בסדרה "רון" בתור פיני. שיחק גם בסדרה "כפולים", בה גילם את מאריק, אחיה הקטן של אסיה ברינדץ' שגילמה אניה בוקשטיין.

משנת 2016 החל לשחק בסדרת הנעורים "נעלמים", המשודרת בערוץ ניקלודיאון בהוט.

בשנת 2017 החל לשחק באחד התפקידים הראשיים בסדרה "כיפת ברזל", שם הוא מגלם חסיד ויז'ניץ בשם יעקב, שהתגייס לצבא בניגוד לעמדת משפחתו, ותפקיד אורח בעונה השנייה של "נעלמים" המשודרת בערוץ טין ניק בהוט. בשנת 2018 שיחק בסדרה "המנצח" בכיכובו של ליאור אשכנזי, שעלתה לשידור ב-Yes.

בשנת 2020 החל לגלם בסדרת הנעורים "פלמ"ח" את יחיאל "חיליק" אזולאי - מדריך קבוצת הכשרת נוער למחתרת הפלמ"ח.

בשנת 2022 הצטרף לעונה השנייה של הסדרה "שקשוקה" המשודרת בכאן חינוכית וגילם את דמותו של שגיא המורה החדש למתמטיקה ומדע.

בשנת 2023 הוציא ביחד עם חן אהרוני את שיר הגאווה "פיפי ברמות", שלווה בווידאו קליפ. את השיר הקליט בשם עינת מהיח"צ.

## פילמוגרפיה
### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקנים להט"בים ישראלים
קטגוריה:בוגרי בית ספר למשחק יצירתי
קטגוריה:ישראלים שנולדו ב-1994
בן זונה

**בן זונה** וגם **זונה** הם כינויי גנאי לאדם שעורר רוגז אצל אדם אחר, או לאדם שמעשיו פסולים, ונובעים מרוע לב, מנוכלות וכדומה. המילה "זונָה" (בנקבה) משמשת בהקשר זה גם לתיאורו של גבר. כינוי גנאי דומה, המופנה נגד אישה הוא **בת זונה**.

בתנ"ך מתואר יפתח הגלעדי כ"בן אישה זונה". בניגוד להקשר זה, שבו המילה זונה מופיעה כפשוטה, בכינויי הגנאי לא באה המילה "זונה" לתאר את עיסוקה של אמו של ה"בן זונה" או את עיסוקו של ה"זונה", אלא את אופיו. עם זאת, כינוי גנאי דומה מופיע גם בדברי שאול המלך אל בנו יהונתן, בה הוא מכנה את בנו בתואר "בֶּן נַעֲוַת הַמַּרְדּוּת".

בתחרויות ספורט נפוצה הקריאה הקצובה "השופט בן זונה", כאשר השופט מקבל החלטה שאינה לרוחם של האוהדים הצופים בתחרות. לעיתים סופגים גם השחקנים כינוי גנאי זה.

לעיתים משמשת המילה "בן זונה" כקריאת תיגר. המתאגרף אלוף העולם הבלתי מעורער ג'ק דמפסי פקד בצעירותו לעיתים קרובות מסבאות כדי לקרוא תיגר על הנוכחים בהן באומרו: .

כינוי גנאי מקביל קיים גם בשפות אחרות. באנגלית כינוי הגנאי המקביל הוא son of a whore. גם לכינוי הגנאי son of a bitch משמעות דומה, אם כי הוא מתורגם לעברית גם כ"בן כלבה". יש המתרגמים גם את כינוי הגנאי motherfucker (מילולית: "מזיין אמא (כלומר: את אמא שלו)") ל"בן זונה".

בספרדית הכינוי המקביל הוא hijo de puta, והוא קיים לצד כינוי דומה (וחריף יותר) hijo de mil putas, המתורגם ל"בן אלף זונות". כינוי זה התגלגל גם לעברית, ולעיתים מקוצר ל"**בן אלף**".

בהיפוך משמעות, הביטוי "בן זונה", או "משהו בן זונה" הוא סוג של ביטוי שבח, לתיאור דבר מיוחד במינו.

## במשפט
בפסק דין של בית המשפט העליון נפסק שאדם שבמהלך מעצרו כינה את השוטרים "בני זונות" לא יורשע בהעלבת עובד ציבור, בנימוק: 

## מקרי שימוש בולטים בשיח הפוליטי והציבורי
בספטמבר 2016 השתמש נשיא הפיליפינים, רודריגו דוטרטה, בביטוי "בן זונה" כלפי נשיא ארצות הברית, ברק אובמה..

בפברואר 2018 הושעה השדרן נתן זהבי לשבוע משידורי "רדיו ללא הפסקה", לאחר שבשידור חי כינה את השדרנית לאה לב "זונה".

## בתרבות
העובדה שגם "זונה" וגם "בן זונה" הם כינויי גנאי בעלי אותה משמעות הובילה את אורלי קסטל-בלום, למשחק מילים בספרה "דולי סיטי", שבו מספרת דולי, גיבורת הרומן: .

### בפזמונאות העברית
ב-1990 עורר גרי אקשטיין סערה כאשר הוציא לרדיו את תקליט השדרים "טרזן", שנפסל לשידור בעיקר בגלל מילותיו הגסות והפרובוקטיביות, ובהן השורה "רמבו בן זונה".

בני בשן כתב מילים ולחן לשיר "העולם יפה יא בני זונות", והוא גם המבצע שלו.

דודי גבאי כתב מילים ולחן לשיר "בן זונה".

בשיר "פנים קרות" של הזמר איזי משנת 2009 מופיעות המילים "איזו מדינה איזה בן זונה" כתיאור למצב הרע במדינת ישראל.

המושג "בן זונה" מופיע בעוד פזמונים עבריים רבים.

## קישורים חיצוניים

## הערות שוליים

קטגוריה:כינויי גנאי
קטגוריה:סלנג עברי
SQL Server Compact

**SQL CE** (בשם המלא Microsoft **SQL** Server **C**ompact **E**dition) הוא מסד נתונים רלציוני (RDB) קטן משובץ (Embedded), המפותח על ידי מיקרוסופט. הגרסאות הראשונות פותחו עבור מכשירים ניידים, כגון סמארטפון ולאחר מכן נוספה תמיכה במחשבים אישיים. הגרסה האחרונה היא SQL CE 4.0 והיא רצה מעל NET Framework 4.0. וללא תמיכה ב Windows Mobile.
הכוון של תמיכה במחשבים ולא רק מכשירים ניידים נבע משוק בסיסי הנתונים המשובצים (Embedded DataBase) אשר מתפתח בקצב מהיר עד כדי שמאיים להחליף את בסיסי הנתונים המסורתיים במספר אופני פעולה, ומיקרוסופט נשארה מאחור בעוד שמעל 10 חברות פיתחו בסיסי נתונים משובצים.

SQL CE הוא חינמי, וניתן להורדה באתר החברה. לא קיים דרייבר ODBC ולא מתוכנן כזה, אפליקציות Native יכולות לגשת לבסיס הנתונים דרך OLE DB.

בסיס הנתונים ניתן להורדה חינם באתר מיקרוסופט אך מאז 2011 לא יצאה גרסה או עדכון ואף על פי שאין הכרזה רשמית על כך, נראה כי מיקרוסופט החליטה שלא להמשיך לפתח אותו.

## כללי
SQL CE בעל ממשק API זהה לגרסאות אחרות של SQL Server, הממשק כולל את ADO.NET ובעל יכולות סנכרון מובנות. כמו כן הממשק תומך בשאילתות מבוססות קוד ובפרט תומך ב LINQ ו־Entity Framework.

ההבדל המהותי בין SQL CE לבין גרסאות אחרות של בסיס הנתונים SQL Server הוא ש־CE רץ כמערכת משובצת בתוך התהליך של האפליקציה שמריצה אותו. הוא בעל חתימת זיכרון מזערית של כ-2MB על הדיסק וכ-5MB ב־RAM.

כשאר בסיסי הנתונים המשובצים, זה מציב אותו בחזית בסיסי הנתונים מבחינת מהירות, ביצועים אשר בסיסי נתונים "רגילים" כגון SQL Server או Oracle אינם מסוגלים לספק.

## קישורים חיצוניים
* 
* אתר המפתחים ב MSDN

קטגוריה:מערכות לניהול מסדי נתונים יחסיים
קטגוריה:תוכנה מבית מיקרוסופט
ג'וני אקוסטה

**ג'וני אקוסטה** (בספרדית: **Johnny Acosta Zamora**; נולד ב-21 ביולי 1983) הוא כדורגלן קוסטה ריקאי המשמש כבלם בקבוצת מזרח בנגל ובנבחרת קוסטה ריקה.

## קריירה
אקוסטה החל את הקריירה שלו בקבוצת סנטוס דה גואפילס בה שיחק מעונת 2004/5 ועד 2010. ב-2010 עבר לאלחואלנסה איתה זכה בשלוש אליפויות קוסטה ריקה. ב-2013 הוא הושאלה לחצי עונה לקבוצת דוראדוס דה סינלואה מהליגה המקסיקנית השנייה.

אקוסטה זומן לראשונה לנבחרת  במרץ 2011, בגיל 29. הוא השתתף עם נבחרת קוסטה ריקה בקופה אמריקה 2011 וזומן לסגל הנבחרת לקראת מונדיאל 2014.

## תארים
; אלחואלנסה
* ליגת העל הקוסטה ריקאית (**3**): , , 

## קישורים חיצוניים

קטגוריה:כדורגלנים קוסטה ריקאים
קטגוריה:בלמי כדורגל קוסטה ריקאים
קטגוריה:כדורגלני אלחואלנסה
קטגוריה:כדורגלני ארדיאנו
קטגוריה:כדורגלני אגילס דוראדס
קטגוריה:כדורגלני מזרח בנגל
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2011
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:קוסטה ריקאים שנולדו ב-1983
סלסו בורחס

**סלסו בורחס** (בספרדית: **Celso Borges Mora**; נולד ב-16 ביולי 1982) הוא כדורגלן קוסטה ריקאי המשמש כקשר בקבוצת אלחואלנסה ובנבחרת קוסטה ריקה.

## קבוצות
בורחס נולד לאלכסנדר חימאראס (Alexandre Guimarães), כדורגלן ומאמן עבר נבחרת קוסטה ריקה. בורחס החל את הקריירה שלו בקבוצות הנוער של דפורטיבו סאפריסה בה עלה לבוגרים בינואר 2006. בשלוש וחצי השנים ששיחק בקבוצה הוא זכה עם קבוצתו ב-4 אליפויות קוסטה ריקה. בינואר 2009 הוא הצטרף לפרדריקסטד מליגת העל הנורווגית. הוא שיחק בפרדריקסטד במשך שלוש עונות, בראשונה הקבוצה ירדה לליגת המשנה אך בשנה השנייה העפילה בחזרה לליגה הראשונה. בינואר 2012 בורחס עבר, כשחקן חופשי, לא.י.ק סולנה.

ב-15 בינואר 2015 הושאל לדפורטיבו לה קורוניה הספרדית. ובסיום העונה עבר אליה.

### נבחרת קוסטה ריקה
בורחס השתתף בגביע העולם בכדורגל עד גיל 17 2005 ונבחר כאחד מעשרת השחקנים המבטיחים. הוא השתתף גם בגביע העולם בכדורגל עד גיל 20 2007. בורחס זומן לראשונה ל ביוני 2008. הוא השתתף עם נבחרת קוסטה ריקה בקופה אמריקה 2011 וזומן לסגל הנבחרת לקראת מונדיאל 2014.

במונדיאל 2014, הוא שותף ב־5 משחקי הנבחרת. בורחס היה אחד מ־5 מבקיעי הפנדלים בשמינית הגמר בניצחון על יוון 5–3 בבעיטות ההכרעה. והבקיע פנדל גם ברבע הגמר נגד הולנד בהפסד 3–4 בבעיטות ההכרעה.

בקופה סנטרואמריקנה 2014 הוא הבקיע 2 שערים בשלב הבתים והיה שותף בזכיית נבחרתו בתחרות.

בקופה אמריקה 2016 הוא הבקיע שער בשלב הבתים האולם נבחרתו לא עברה את שלב הבתים.

בגביע הזהב 2019 הוא הבקיע שער בשלב הבתים והבקיע את הפנדל הראשון בבעיטות ההכרעה בשלב רבע הגמר בהפסד נבחרתו למקסיקו 4–5. בגביע הזהב 2021 הוא הבקיע שני שערים בשלב הבתים. בסיום התחרות הוא נבחר לנבחרת התחרות.

נכלל בסגל הנבחרת לטורניר מונדיאל 2022.

## תארים
**סאפריסה**
* ליגת העל הקוסטה ריקאית (**4**): , , , 
; קוסטה ריקה
* קופה סנטרואמריקנה: 2013
; אישיים
* גביע הזהב 2021: נבחרת התחרות
## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני דפורטיבו סאפריסה
קטגוריה:כדורגלני פרדריקסטאד
קטגוריה:כדורגלני א.י.ק סולנה
קטגוריה:כדורגלני דפורטיבו לה קורוניה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גזטפה
קטגוריה:כדורגלני אלחואלנסה
קטגוריה:קוסטה ריקאים שנולדו ב-1988
מכון מחקר תורני

**מכון מחקר תורני** הוא מוסד המיועד לביצוע מחקר בנושא או שטח מחקר מסוים ומוגדר בתחום התורני. מכוני המחקר עוסקים במטרות שונות, החל מ**מחקר עיוני** לצורך העשרת הידע התורני ועד **מחקר יישומי** (שימוש בפיתוחים מדעיים לצורך יישום בתחום התורני).

## היסטוריה
ראשון מכוני המחקר התורניים היה מכון הרי פישל שהוקם בשנת תרצ"ב (1932) בתמיכתו ועידודו של הרב אברהם יצחק הכהן קוק ששאף להקים מוסד שבו ייערך מחקר תלמודי מתוך יראת שמים וכבוד לדברי חז"ל. לאורך השנים קמו מכוני מחקר רבים שחלקם אימצו מתודות מחקריות מובהקות והשתמשו בהן ברמות שונות.

עם התפתחות עולם המחקר התורני קמו מכונים שעסקו לא רק במחקר תלמודי עיוני אלא גם במחקר יישומי הנוגע לתחומים תורניים. מחלוצי המחקר היישומי היו המכון מדעי טכנולוגי להלכה ומכון שלזינגר, ובעקבותיהם קמו מכונים נוספים שניסו למצוא פתרונות לשילוב פיתוחים מדעיים וההלכה.

## מבנה וארגון מכוני המחקר
במכון מחקר תורני חוקרים רבנים, אנשי מחקר אקדמי וכאלו המשלבים בין השניים. החוקרים במכון בעלי רמת ידע תורנית ואקדמית גבוהה בהתאם לתחומי המחקר של המכון. מכוני מחקר תורניים רבים מהווים חלק מישיבות או מוסדות דתיים שונים (בתי חולים, מכללות וכדומה). ברוב המכונים, עומד בראש המכון רב פוסק הלכה, הבולט בעיסוקו בתחום (בדרך כלל מייסד המכון), ולצידו מכהן מנכ"ל האחראי על ההיבטים הניהוליים והאדמיניסטרטיביים.

התמיכה הכלכלית במכונים אלו מגיעה מהמוסדות שאליהם הם שייכים, ובחלק מהמכונים גם מלקוחות שצורכים את שירותיהם. אחדים מהם, המוגדרים בעלי חשיבות לאומית, מקבלים מימון ממינהל התרבות והאומנויות במשרד התרבות.

## תחומי פעילות
מכוני מחקר תורניים מפיקים מגוון של תוצרים בהתאם לייעודו של כל מכון:
* הוצאה לאור וההדרה של ספרים תורניים
* כתב עת תורני. בין כתבי העת שיוצאים לאור על ידי מכונים תורניים: תחומין (מכון צומת), אסיא (מכון שלזינגר)
* ימי עיון והשתלמויות.
* הפצה והעלאת מודעות של תחום המחקר בציבור
* ניירות עמדה ומדיניות וקידום חקיקה

## ראו גם
* רשימת מכוני מחקר תורניים, שיש עליהם ערך בוויקיפדיה העברית

## קישורים חיצוניים
* אודות מכוני המחקר התורניים, באתר משרד התרבות והספורט.
* 

## הערות שוליים

*
תורני
תורני
קטגוריה:מחקר תורני
אוסקר, נסיך פרוסיה

**אוסקר קרל גוסטב אדולף, נסיך [[פרוסיה]]** (בגרמנית: **Oskar Karl Gustav Adolf Prinz von Preußen**; 27 ביולי 1888 פוטסדאם – 27 בינואר 1958 מינכן) היה בנו החמישי של אחרון קיסרי גרמניה וילהלם השני.

## ביוגרפיה

אוסקר נולד ב-27 ביולי 1888 בפוטסדאם, לוילהלם השני, קיסר גרמניה ולאוגוסטה ויקטוריה, קיסרית גרמניה ומלכת פרוסיה, ואת צעירותו בילה עם אחיו. ב-31 ביולי 1914 הוא נישא לרוזנת אינה מריה פון באסוויץ ונולדו לו ארבעה ילדים. הבכור שבהם מת בתחילת המערכה בפולין. במהלך מלחמת העולם הראשונה שירת בצבא הקיסרות הגרמנית ולאחר המלחמה והמהפכה הגרמנית גלה יחד עם כל משפחת המלוכה להולנד.

עם עליית הנאצים לשלטון בגרמניה היו הדעות חלוקות בקרב משפחת המלוכה לשעבר. הקיסר הגולה וילהלם השני ראה זאת כהזדמנות לחזור ולתפוס את השלטון. אוסקר לעומת זאת יחד עם אחיו אייתל פרידריך ואחיינו לואי פרדיננד תיעבו את הנאציזם והתנגדו לו בכל תוקף, ואף ניתקו את קשריהם עם אוגוסט וילהלם, נסיך פרוסיה אחיו של אוסקר שהצטרף לאס אה. התנגדות זו לא מנעה מאוסקר ובנו לשרת בוורמאכט, אולם כאשר במהלך המערכה על צרפת מת וילהלם, נסיך פרוסיה אחיינו של אוסקר ובהלווייתו השתתפו כ-50,000 איש, מה שהבהיר לנאצים שעדיין יש תומכים למלוכנים בגרמניה וגרם להיטלר לפרסם את צו הנסיכים האוסר על נסיכים גרמניים לשרת בצבא. בעקבות הצו סולק הנסיך אוסקר מהצבא.

אוסקר נפטר במינכן ב-27 בינואר 1958 מסרטן הקיבה.

## משפחתו
ב-31 ביולי 1914 הוא נישא לרוזנת אינה מריה פון באסוויץ ונולדו לו ארבעה ילדים:
* אוסקר, נסיך פרוסיה (1915–1939)
* בורכארד, נסיך פרוסיה (1917–1988)
* הרצליידה, נסיכת פרוסיה (1918–1989), התחתנה עם קרל, נסיך בירון פון קורלנד
* וילהלם-קרל, נסיך פרוסיה (1922–2007)

## אילן יוחסין

## קישורים חיצוניים

קטגוריה:נסיכי פרוסיה
קטגוריה:גנרלים בוורמאכט
קטגוריה:אבירי מסדר העיט השחור
קטגוריה:אנשי צבא גרמנים במלחמת העולם הראשונה
קטגוריה:וילהלם השני, קיסר גרמניה
קטגוריה:האימפריה הגרמנית: אישים
קטגוריה:גרמנים שנולדו ב-1888
קטגוריה:גרמנים שנפטרו ב-1958
יואכים, נסיך פרוסיה

**יואכים פרנץ הומברט, נסיך פרוסיה** (בגרמנית: **Joachim Franz Humbert von Preußen**; 17 בדצמבר 1890 ברלין – 18 ביולי 1920 פוטסדאם) היה בנו השישי של אחרון קיסרי גרמניה וילהלם השני. יואכים התאבד לאחר מלחמת העולם הראשונה, שאחת מתוצאותיה הייתה אובדן מעמדה של משפחתו.

## ביוגרפיה
הנסיך יואכים נולד ב-17 בדצמבר 1890 בברלין בירת הקיסרות הגרמנית, לוילהלם השני, קיסר גרמניה ואשתו הראשונה אוגוסטה ויקטוריה, קיסרית גרמניה ומלכת פרוסיה. הוא חווה ילדות מאושרת עם אחיו והצטיין בלימודיו. הוא התגייס לצבא הקיסרות הגרמנית ונישא למריה אוגוסטה, נסיכת אנהלט, בתם של אדוארד, דוכס אנהלט ולואיזה שרלוטה, נסיכת סקסוניה-אלטנבורג. נישואים אלו לא היו מאושרים, ונולד לו בן אחד קרל פרנץ, נסיך פרוסיה.

במלחמת העולם הראשונה השתתף בכמה קרבות ונפצע מירייה ברגלו, במהלך הקרב הראשון על האגמים המזוריים. לאחר גלות משפחתו נכנס לדיכאון ובמהלך מסיבה, שערך בן דודו זיגיסמונד, נסיך פרוסיה ירה בעצמו באקדח. אחיו אוגוסט וילהלם, נסיך פרוסיה מצא אותו פצוע קשה והעביר אותו לבית החולים הקרוב. הוא שרד עוד יום אחד ואז מת.

## אילן יוחסין

## קישורים חיצוניים

* 

קטגוריה:נסיכי פרוסיה
קטגוריה:אנשי צבא גרמנים במלחמת העולם הראשונה
קטגוריה:אבירי מסדר העיט השחור
קטגוריה:וילהלם השני, קיסר גרמניה
קטגוריה:האימפריה הגרמנית: אישים
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מעוטרי מסדר אוסמניה
קטגוריה:מתאבדים: אנשי צבא גרמנים
קטגוריה:גרמנים שנולדו ב-1890
קטגוריה:גרמנים שנפטרו ב-1920
תדר הישנות הפולסים

**תדר הישנות הפולסים** (PRF - Pulse repetition frequency), או **תדר חזרת הפולסים**, הוא מספר הפולסים של אות ליחידת זמן. במונח נעשה שימוש במספר תחומים טכניים, במיוחד במערכות מכ"ם. במערכת מכ"ם, אות רדיו בעל תדירות גל נושא מסוימת מודלק ומכובה לסירוגין; בהקשר זה, המונח "תדירות" מתייחס לגל הנושא, בעוד המונח PRF מתייחס למספר ההדלקות בשנייה. התדירות נמדדת ביחידת מחזורים לשנייה, או הרץ, וה-PRF נמדד ביחידות **פולסים לשנייה**, הגם שיחידות אלה שקולות מבחינה פיזיקלית. ה-PRF בדרך כלל נמוכה בהרבה מתדירות הגל. לדוגמה, מערכת מכ"ם טיפוסית ממלחמת העולם השנייה כמו ה-Type 7 GCI radar, הייתה בעלת תדירות 209 מגהרץ (209 מיליון מחזורים בשנייה) ו-PRF של 300 או 500 פולסים לשנייה. פרמטר קשור הוא רוחב הפולס, משך הזמן שהמשדר פועל במשך כל מחזור הפעלה וכיבוי.

ה-PRF הוא אחד המאפיינים המגדירים של מערכת מכ"ם. מערכות מכ"ם מורכבות ממשדר רב עוצמה וממקלט רגיש המחוברים לאותה אנטנה. אחרי יצירת פולס קצר של אות רדיו, המשדר מכובה כדי שיחידות המקלט יהיו מסוגלות "לשמוע" את ההחזר של האות ממטרות רחוקות. כיוון שאות הרדיו צריך לנוע החוצה למטרה ובחזרה, ה-PRF הדרוש הוא פונקציה של הטווח הרצוי מהמכ"ם. משכי מחזור ארוכים יותר דרושים לאיתור מטרות רחוקות יותר, ולכן מצריכים PRF נמוך.

המרחק המרבי לגילוי וה-PRF קשורים זה לזה על ידי הנוסחה:

:\text{Max Range} = \frac{c\tau_\text{PRT}}{2} = \frac{c}{2\,\text{PRF}} \qquad \begin{cases} \tau_\text{PRT} = \frac{1}{\text{PRF}} \end{cases}.

גם למערכות סונאר ולידאר המבוססות גם הן על פולסים מוגדר PRF. במקרה של סונאר, המונח pulse repetition rate (PRR) נפוץ יותר, אך הוא מתייחס לאותה תכונה.

## ראו גם
* כפילות טווח

## קישורים חיצוניים

קטגוריה:מכ"ם
שמואל אליעזר שטרן

הרב **שמואל אליעזר שטרן** (נולד בכ"ה בתמוז תש"ח, 1 באוגוסט 1948) הוא דיין ופוסק הלכה שמכהן כרב מערב העיר בני ברק, מתלמידיו הבולטים של הרב שמואל הלוי ואזנר. בנוסף הוא מכהן כראש ישיבת חוג חת"ם סופר-מחנה אברהם, ורב הארגון הצלה גוש דן.

## ביוגרפיה
נולד בבודפשט, בירת הונגריה, לשלמה יצחק שטרן וצפורה בת שמואל קורלק רבה של העיר פיסקא, מגזע רבנים ודיינים ידועים בהונגריה, בשנת תש"י (1950), בהיותו בן שנתיים, עלתה משפחתו לישראל. בגיל חמש התייתם מאביו. היה מתלמידי המחזור הראשון בתלמוד תורה חוג חתם סופר בבני ברק שהוקם על ידי הרב יהודה הלוי במטרה לשמר את דרך החינוך של יוצאי הונגריה, בבחרותו למד בישיבת פרשבורג בירושלים. נישא לבתו היחידה של הנגיד אפרים קליין מארצות הברית מגדולי תומכי התורה והחסד.

שימש כמורה צדק ודיין בבית ההוראה ובבית הדין של רבו הרב שמואל הלוי ואזנר.

שימש כמגיד שיעור בישיבת חוג חתם סופר-מחנה אברהם בבני ברק, שבראשות הרב יצחק שלמה אונגר.
לאחר פטירת הרב אונגר, בשנת תשס"ד, התמנה כממלא מקומו בראשות הישיבה.

מתגורר במערב העיר בני ברק ומשמש כרב אזורי. בשנת תשנ"ד ייסד מעל ביתו בית הוראה ובית דין בשם "שערי הוראה", בבית ההוראה משמשים מאות רבנים ומורי הוראה המורים לשואלים לפי פסיקותיו ההלכתיות. ומידי מספר חודשים אף יו"ל קובץ 'שערי הוראה'. בשנת תשס"ז הקים סמוך לביתו בית הכנסת ובית מדרש בשם "מתיבתא לתורה ולהוראה" המשמש מקום תפילה ולימוד לתלמידיו ולתושבי האזור. משנת תשע"ה הוא נשיא עמותת "אחריות" המסייעת לבעלי חוב שהסתבכו ונקלעו לקשיים כלכליים.

## עמדותיו
הרב שטרן אינו משתתף בהצבעה בבחירות לכנסת, כדעת רבו הרב שמואל הלוי ואזנר, אם כי מעולם לא קבע כי יש איסור להצביע. על אף שמשתייך לחוג החסידי, על קהל מעריציו נמנים אנשים מכל הזרמים, לבקשתו מונחים בבית מדרשו סידורים לפי נוסחיהן של כל העדות, חסידים, ליטאים ועדות המזרח. את תפילותיו נושא הרב בנוסח ספרד, אך את תפיליו הוא מניח כנוסח אשכנז.

## ספריו

## משפחתו
הרב שטרן נשוי ואב לשמונה עשר ילדים. 11 בנים ו-7 בנות.
* בנו בכורו הרב שלמה יצחק ראש כולל, דיין ומורה צדק מחבר הספרים "תורת הלוי", מתורתו של הרב וואזנר על הלכות סת"ם ושמיטה.
* בנו הרב יום טוב ליפמן מחבר הספרים "ליקוטי הגר"א" על המועדים.
* חתנו הרב יחזקאל אהרן שווארץ מורה צדק, רבה של הקריה החסידית בהר יונה.
* חתנו הרב מאיר לייפער מחבר הספר מנחת שבת, מורה צדק מרבני קהילת "נחלת יעקב".

## קישורים חיצוניים

* 

## הערות שוליים

קטגוריה:בני ברק: רבנים
קטגוריה:רבני ישיבת חוג חתם סופר-מחנה אברהם
קטגוריה:מחברי ספרי שו"ת ישראלים
קטגוריה:ראשי ישיבה ישראלים
קטגוריה:פרשני הגדה של פסח
קטגוריה:בוגרי ישיבת חכמי לובלין-בני ברק
קטגוריה:תלמידי הרב שמואל וואזנר
קטגוריה:ישראלים שנולדו ב-1948
ריאליזם הגנתי

ביחסים בינלאומיים, **ריאליזם הגנתי** הוא גרסה של האסכולה ריאליזם. ריאליזם הגנתי מסתכל על מדינות כשחקני חיברות, והם השחקנים העיקריים בפרשיות עולמיות. ריאליזם הגנתי צופה כי אנרכיה בזירה העולמית גורמת למדינות לפתח אובססיביות לביטחון. התוצאה היא דילמת הביטחון, דילמה שבה הדחף של המדינות להגדיל את ביטחונן גדל, כיוון שמדינות אחרות מגדילות את ביטחונן.  היות שביטחון הוא משחק סכום אפס, זה עלול לגרום לחוסר יציבות כשהביטחון של המדינות היריבות ירד.

בין התאוריות הבולטות של הריאליזם ההגנתי, יש את זו של הגנה התקפית, הקובעת כי יש איזון אינהרנטי בטכנולוגיה, בגאוגרפיה, ובדוקטרינה, שנזקף לטובתו של התוקף או המגן בשדה הקרב. תאוריה זו מנסה להסביר את מלחמת העולם הראשונה כסיטואציה שבמהלכה כל הצדדים האמינו שהאיזון היה לטובת התוקף, אך טעו. 

ריאליסטים מבניים הגנתיים לא מסכימים עם הענף החדש של נאו-ריאליזם (הלוא הוא ריאליזם התקפי) בנוגע לשאלה: האם המדינות חייבות תמיד למקסם את העוצמה היחסית שלהן על פני כל מטרה אחרת. בעוד הריאליסט ההתקפי מאמין שזה המצב, ריאליסטים הגנתיים מאמינים כי מאזן ההגנה התקפית עלול להעדיף את המגן, ובכך ליצור את האפשרות שמדינה תשיג ביטחון. בדרך כלל מתייחסים ליכולת מכה שנייה בארסנל נשק גרעיני כמציין את עליונותה של ההגנה במאזן ההגנה ההתקפית עבור המדינות שברשותן יכולת זו. עם זאת, בעולם רב־קוטבי יכולת מכה שנייה אינה מספקת את אותו האפקט כבעולם דו־קוטבי (לדוגמה, במהלך המלחמה הקרה). ריאליסטים הגנתיים נבדלים גם מעמיתיהם ההתקפיים באמונה שמדינות עשויות לאותת על כוונותיהן אחת לשנייה. אם מדינה יכולה לתקשר עם מדינה אחרת ולהגיד לה כי כוונותיה לא יפגעו בה, ניתן להתגבר על דילמת הביטחון. לבסוף, הרבה ריאליסטים הגנתיים מאמינים כי פוליטיקה פנימית עשויה להשפיע על מדיניות החוץ של מדינה: הם נוטים להתייחס אל מדינות כעל קופסאות שחורות ..

בעידן המודרני, מספר קבוצות כלכליות ופוליטיות מפיקות תועלת מהאפקטים של ריאליזם הגנתי, הן במונחים של פעילות כלכלית שנוצרת על ידי אספקת משאבים וטכנולוגיה הדרושה כדי להגביר את הביטחון העצמי של המדינה, והן במשוב חיובי שמגיע מאי היציבות בביטחון של מתנגדים כפי שזו נתפסת באמצעות התבוננות השוואתית.

## ראו גם
*ריאליזם (מדע המדינה)
* נאו-ריאליזם (מדע המדינה)

## הערות שוליים

קטגוריה:תאוריות במדע המדינה
קטגוריה:יחסים בין-לאומיים
דון בלות'

**דונלד וירג'יל "דון" בלות**' (באנגלית: **Donald Virgil "Don" Bluth**; נולד ב-13 בספטמבר 1937) הוא אנימטור, במאי, מפיק ותסריטאי אמריקאי. בלות' ידוע כמתחרה העיקרי של חברת וולט דיסני בתקופה שקדמה לרנסאנס של דיסני. הוא ביים סרטי אנימציה כמו סודה של נים (ידוע גם בשם "על קסמים ועכברים" ; 1982), פייבל והחלום האמריקאי (1986), המסע לעמק החלומות (1988), גן עדן לכלבים (1989) ואנסטסיה (1997). בנוסף, מוכר בזכות המעורבות שלו בלייזרדיסק של המשחק "מאורת הדרקון". הוא האח הגדול של המאייר פרד טובי בלות'.

## ראשית חייו והשנים בדיסני

בלות' נולד באל פאסו, טקסס, בנם של אמלינה ווירג'יל רונסיל בלות'. סבא רבא שלו היה הלמנה פראט, מנהיג צעיר בכנסיית ישו המשיח של קדושי אחרית הימים. הוא משושלת אנגלית, גרמנית וסקוטית.

כילד באל פאסו, הוא רכב על סוסו לבית הקולנוע בעיר לצפות בסרטי דיסני, מאוחר יותר אמר בלות', . בגיל שש עבר עם משפחתו לפייסון, יוטה, שם הוא גר בחווה המשפחתית. בשנת 1954, בגיל 17, משפחתו עברה לסנטה מוניקה, קליפורניה, היכן שלמד את שנתו האחרונה בתיכון. בלות' למד באוניברסיטת בריגהאם יאנג ביוטה למשך שנה אחת ואחריה התקבל לעבודה בחברת וולט דיסני. הוא התחיל בשנת 1955 כעוזר של ג'ון לונסברי בסרט היפהפייה הנרדמת. בשנת 1957, שנתיים בלבד לאחר שנשכר, עזב את החברה. לאחר מכן בלות' בילה שנתיים וחצי בארגנטינה בשליחות הכנסייה ישו המשיח של קדושי אחרית הימים. הוא חזר לארצות הברית, שם הוא פתח את "תיאטרון האחים בלות'" עם אחיו הצעיר טובי, אף על פי שהוא מדי פעם עבד עבור דיסני.

בלות' חזר למכללה וקיבל תואר בספרות האנגלית בריגהם יאנג. בשנת 1967, הוא חזר לעסוק באנימציה והצטרף לאולפני פילמיישן מבצע תסדיר עבור סדרות כמו The Archies ואחרים. בשנת 1971, הוא חזר לעבוד במשרה מלאה בדיסני שם הוא עבד על רובין הוד, פו הדב וטיגר גם, הרפתקאות ברנרד וביאנקה ובימויים על חברי הדרקון אליוט. המעורבות האחרונה שלו עם חברת דיסני בשנת 1978 הייתה בהפקת הסרט הקצר, "The Small One".

ב-1975, הוא עזב את דיסני מאחר שלדעתו היא נטשה את סגנון האנימציה הקלאסי שלהם. הוא ועמיתיו ג'ון פומרוי (John Pomeroy) וגארי גולדמן (Gary Goldman) החלו לעבודה על סרט קצר הראשון של בלות', "בנג'ו, חתול ערימת העץ"" (Banjo the Woodpile Cat).

ב-2015 הודיע בלות' ביחד עם גולדמן כי לאור הפופולריות של "מאורת הדרקון" ו"מאורת הדרקון 2" בכוונתם ליצור סרט אנימציה מסורתי באורך מלא שימומן מתרומות. בתחילה, היו אמורות התרומות לעבור דרך אתר "kickstarter" אך מהר מאוד הוחלפה כתובת התרומות לאתר "indiegogo". בין האחד ל 7 בנובמבר בערך פרסם בלות' בערוץ היו טיוב שלו סקיצות מהסרט וב-17 בנובמבר וה-24 בנובמבר הופיע בלות' בתוכנית האינטרנט נוסטלג'יה קריטיק, במטרה לגייס תרומות למימון הסרט.

## פילמוגרפיה

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:במאי קולנוע אמריקאים
קטגוריה:אנימטורים אמריקאים
קטגוריה:תסריטאים אמריקאים
קטגוריה:בוגרי אוניברסיטת בריגהאם יאנג
קטגוריה:מורמונים
קטגוריה:אמריקאים ממוצא אנגלי
קטגוריה:אמריקאים ממוצא סקוטי
קטגוריה:אמריקאים ממוצא גרמני
קטגוריה:במאי סרטי אנימציה
קטגוריה:מעצבי משחקים
קטגוריה:אמריקאים שנולדו ב-1937
קאפח

**קאפח** הוא שם משפחה יהודי-תימני, שמשמעותו "" או "יבש".

## הערות שוליים

*
קטגוריה:שמות משפחה ביהדות תימן
פייטל היינה אפרים

250px|ממוזער|שמאל|ארמונו של פייטל אפריים בברלין
**פייטל היינה אפרים** (בגרמנית: **Veitel Heine Ephraim**; 1703–1775) היה ראש קהילת יהודי ברלין ופרוסיה, בנקאי, בעל מטבעה ותומך תנועת ההשכלה היהודית.

## ביוגרפיה
אפרים היה חוכר המטבעה המלכותית של פרידריך הראשון, מלך בפרוסיה ופרידריך השני, מלך פרוסיה. בעת מלחמת שבע השנים התרוקנה כמעט לגמרי קופת הממלכה ובעידודו של המלך הטביע אפרים מטבעות של אוסטריה, רוסיה ומספר מדינות גרמניות עם כמות פחותה של כסף וזהב. הדבר הוביל להתעשרותו, שהייתה לצנינים בעיני רבים. הדבר התבטא בחרוז פופולרי מאותם ימים: 

אולם, אפרים זכה להגנת המלך, התעשר ואף זכה בפריבילגיה מלכותית ששחררה את משפחתו (וכן את משפחת דניאל איציג, שותפו) מהחוקים המפלים כנגד יהודים בפרוסיה והשווה את מעמדו למעמד של סוחר נוצרי. פריבילגיה זו הוענקה עד שנת 1790 רק לקומץ יהודים בשל תרומתם לכלכלת המדינה ולמאמץ המלחמה הפרוסי. אפרים הקים ארמון גדול ומפואר בברלין ("Ephraim-Palais" ב-Poststraße 16, כיום משמש כמוזיאון) ושיכן בו כמה מסופרי תנועת ההשכלה.

בשנת 1761 הביאו איציג ואפרים בפני ממשלת פרוסיה הצעה להקמת מוסד חינוכי לילדי עניים יהודים על מנת לעשותם "מועילים יותר לממלכה". בבית ספר זה אמורים היו הילדים ללמוד תורה, חשבון, מדעי הטבע, גרמנית וצרפתית יחד עם חינוך להיגיינה ונימוסים. על אף שהממשלה נתנה את ברכתה למוסד, הוא לא קם בימי חייו של אפרים. לאחר מותו ציווה על הקמת בית מדרש ובית ספר "חינוך נערים" ברוח ההשכלה בברלין, שני המוסדות פעלו עד עליית הנאצים לשלטון.

אפרים נקבר בבית הקברות הישן ברובע מיטה.

לאפרים נולדו שלושה בנים: בנימין (1728–1750), יוסף (1730–1786) וזכריה (1736–1779). משפחת אפרים נודעה כפטרונית של משכילים רבים בהם משה מנדלסון, ישראל מזמושץ' ויצחק סטנוב. נכדתו, מריאן מאייר (שנקראה אחריה נישואיה מריאן פראו פון אייבנברג), הייתה בעלת סלון ספרותי וקיימה התכתבות ענפה עם יוהאן וולפגנג פון גתה.

## קישורים חיצוניים
* על בית הספר היהודי החופשי בברלין 

## הערות שוליים

קטגוריה:יהודים גרמנים
קטגוריה:משכילים מוקדמים
קטגוריה:ברלין
קטגוריה:אישים הקבורים בבית הקברות היהודי הישן בברלין
קטגוריה:ילידי 1703
קטגוריה:נפטרים ב-1775
קטגוריה:יהודי ברלין
בית הקברות היהודי הישן בברלין

250px|ממוזער|שמאל|לוח זיכרון בעברית וגרמנית
**בית הקברות היהודי הישן** (בגרמנית: **Jüdischer Friedhof Berlin-Mitte**) בברלין ממוקם ברובע מיטה, בגרוסה המבורגר שטראסה, (26 große Hamburger Straße), סמוך למיקומו ההיסטורי של שער שפנדאו. בית הקברות שימש את הקהילה היהודית משנת 1672 ועד 1827, אם כי קבורה המשיכה עד סוף המאה ה-19, אז הקיפו כבר מבני מגורים את המתחם.

## היסטוריה
בשנת 1671 התיר פרידריך וילהלם הראשון, הנסיך הבוחר מברנדנבורג את התיישבותן של חמישים משפחות יהודיות בברלין. מיד לאחר מכן רכש יהודי בשם מנדל ריס שישה דונם עבור בית קברות שישמש את יהודי הקהילה. במקום נקברו כ-2,800 יהודים, בהם משה מנדלסון, דניאל איציג, פייטל היינה אפרים ומרכוס הרץ ועוד. הקבורה במקום נמשכה עד מיצויו המלא בסביבות 1880, אז נפתח בית הקברות היהודי בווייסנזה.

בשנת 1844 הוקם בצד בית הקברות בית אבות יהודי שפעל עד 1942, אז הפך לבית מעצר של הגסטפו.

בתקופה הנאצית נהרסו מצבות בית הקברות באופן שיטתי ועצמות הנפטרים פוזרו. חלק מהשטח שימש כמגרש בית המעצר הסמוך ובימי מלחמת העולם השנייה האחרונים נכרו בו קברות אחים להרוגים גרמנים. לפי דברי יוהנס טוכל, ראש אתר ההנצחה להתנגדות הגרמנית לעיתון בילד באוקטובר 2013, בין הנקברים בקברי האחים טמונה גם גופתו של מפקד הגסטאפו היינריך מילר.

ב-1948 הושב בית קברות לידי הקהילה היהודית. ב-1970 הוקם בשטח חלקו הדרומי גן ציבורי. חלק מהמצבות העתיקות ביותר ובהן זו של מנדלסון שוקמו והוסבו לשלטי זיכרון בשטח הגן. באמצע שנות ה-80 של המאה ה-20 הוצבה בפתח בית הקברות אנדרטה "לזכר קורבנות הברבריות הפשיסטית" המורכבת מ-13 פסלי ברונזה של נשים, מאת הפסל ויל לאמרט שנועדה במקור לפתח מחנה הריכוז ראוונסבריק.

בשנים 2007-2008 שוקמו שרידי בית הקברות. נקבעו בשטחו שלטי הסבר, ניטעה צמחייה והותקן מתקן לנטילת ידיים. כן הוסדרו שער כניסה וגדר מיוחדת המקיפה את המתחם. ב-24 בספטמבר 2008 נערך טקס חנוכת אתר הנצחת בית הקברות.

## גלריית תמונות

File:Grave of Moses Mendelssohn (1).jpg|מצבת משה מנדלסון (בעברית)
File:Grave of Moses Mendelssohn.jpg|מצבת משה מנדלסון (בגרמנית)
File:Jüdischer Friedhof Berlin-Mitte.jpg|שלט הסבר על בית הקברות בעברית ואנגלית
File:Sculpture at Jüdischer Friedhof Berlin-Mitte.jpg|האנדרטה "לזכר קורבנות הברבריות הפשיסטית", מאת ויל לאמֶרט 
File:Gravestones-Jüdischer Friedhof Berlin-Mitte.jpg|מצבות ליד הגדר


## קישורים חיצוניים

* בית הקברות היהודי הראשון
* בית הקברות היהודי הישן הראשון בברלין 

## הערות שוליים

*
אגואסקליינטס

**אגואסקליינטס** (בספרדית: **Aguascalientes**) היא עיר הבירה והעיר הגדולה ביותר במדינת אגואסקליינטס שבמקסיקו.

## היסטוריה
אגואסקליינטס נוסדה ב-22 באוקטובר 1575 על ידי חואן דה מונטורו תחת השם "וייה דה נואסטרה סניורה דה לה אסונסיון דה לאס אגואס קליינטס" (מילולית: "כפר גבירתנו של העלייה השמיימה (הכוונה למרים, אם ישו) של המים החמים"), שבהמשך קוצר ושונה לאגואסקליינטס. במקור אגואסקליינטס הייתה אמורה להיות נקודת מנוחה לשליחי שירות הדואר בין מקסיקו סיטי וסקטקס. במהלך התקופה הקולוניאלית אגואסקליינטס צמחה והפכה לעיר חשובה באזור.

לאחר קבלת העצמאות מספרד ב-1821 והעיר וסביבותיה הפכו לטריטוריה בשם אגואסקליינטס, כחלק ממדינת סקטקס. ב-1835 אגואסקליינטס הפכה להיות מדינה נפרדת לחלוטין כשהעיר אגואסקליינטס משמשת כבירתה.

## כלכלה
הכלכלה המקומית מסתמכת בעיקר על היי-טק ולחברות רבות בתחומי התוכנה וטכנולוגיית המידע יש מפעלים ומרכזים באגואסקליינטס.

## חינוך
בעיר פועלות אוניברסיטאות רבות, בהן האוניברסיטה האוטונומית של אגואסקליינטס והאוניברסיטה הטכנולוגית אל רטוניו.

## תחבורה
את אגואסקליינטס משרת נמל התעופה הבינלאומי ליסנסיאדו חסוס טראן פרדו, המציע טיסות לערים מרכזיות במקסיקו ויעדים נוספים בארצות הברית.

העיר היא אחת הערים הידידותיות ביותר לרוכבי אופניים במקסיקו.

## קישורים חיצוניים

* 

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16
HTC One M8

ממוזער|מצב "תצוגת נקודות" של המכשיר
ה-**One M8** הוא טלפון חכם מתוצרת חברת HTC המהווה מכשיר הדגל לשנת 2014 של החברה. המכשיר הוכרז במהלך תערוכת MWC 2014 שהתקיימה בברצלונה והוא ידוע גם בתור גרסת 2014 ל-HTC One המקורי.

## מפרט המכשיר
המכשיר כולל מסך מגע מסוג LCD בטכנולוגיית IPS בגודל 5.0 אינץ' ברזולוציה של 1920X1080 (רזולוציית HD מלאה), היוצרת צפיפות פיקסלים של 441 פיקסלים לאינץ'. המכשיר כולל רמקולים קדמיים, אך בשונה מה-HTC One המקורי, אינם כוללים את טכנולוגיית השמע מבית Beats. המכשיר כולל את מערכת ההפעלה Android בגרסת 4.4 "קיטקט", עם ממשק ה-Sense מבית HTC. המכשיר כולל מצלמה אחורית ברזולוציית 4.0 מגה פיקסל, וכולל גם עדשה נוספת למיקוד התמונה. המכשיר כולל בנוסף ; מצלמה קדמית ברזולוציית 5.0 מגה פיקסל, אותה מכנה חברת HTC מצלמת "סלפי".

המכשיר כולל גם את פלטפורמת הסנאפדרגון 801 מתוצרת חברת קוואלקום, הכולל את המעבד המרובע ליבות ה-Krait 400 במהירות שעון של 2.3GHz. המכשיר כולל 16GB או 32GB של אחסון פנימי, הניתן להרחבה באמצעות כרטיס MicroSD ו-2GB זיכרון RAM. הממשק המובנה במכשיר כולל מגוון של מחוות המשמשות לפתיחת המכשיר כאשר הוא נעול. בנוסף לכך, כולל המכשיר את ממשק ה-BlinkFeed, שהשתפר מה-HTC One המקורי.

למכשיר מצב תצוגה ייחודי הנקרא "תצוגת נקודות", בו המעטפת של המכשיר מכסה ומגנה על מסך התצוגה, אך דרך "מסננת" נקודות של המעטפת מוצגים נתונים שונים, ואף ניתן לבצע פעולות במסך המגע, ולענות ולסיים שיחות - ללא פתיחת המכסה.

## מכשירים דומים
בנוסף לגרסה הראשית של ה-One M8, חברת HTC הוציאה לשוק מכשירים נוספים הדומים ל-M8:
*One Mini 2 - גרסה מוקטנת ומוזלת של המכשיר
* One M8 עבור windows - גרסה עם מערכת ההפעלה Windows Phone
* One E8 - מכשיר עשוי מפלסטיק במקום מתכת
* One M8 Eye - מכשיר עם מצלמה משופרת באיכות 13 מגה-פיקסל

## ביקורות
הביקורות שיבחו את עיצוב המכשיר, המסך והמהירות, שיש אף טוענים שזהו הטלפון החכם המהיר ביותר הכולל את מערכת Android. אך טענו כי המצלמה צריכה שיפור.

## קישורים חיצוניים

* 
*  - הצגת המבנה הפנימי של המכשיר
* 
* 
* 

## הערות שוליים

קטגוריה:מכשירים שהושקו ב-2014
קטגוריה:מכשירי טלפון חכמים
פייפר פראבו

**פייפר ליסה פראבו** (באנגלית: **Piper Lisa Perabo**; נולדה ב-31 באוקטובר 1976) היא שחקנית תיאטרון, קולנוע וטלוויזיה אמריקאית.

## ביוגרפיה
פראבו נולדה בדאלאס, טקסס. בתם של מרי שרלוט (לבית אולנד), פיזיותרפיסטית, וג'ורג' ויליאם פראבו, פרופסור לשירה באוקיינוס קאונטי קולג'. היא הבכורה מבין שלושה ילדים עם שני אחים צעירים ממנה, נח ואדם. מוצאה הוא אנגלי, גרמני, אירי ונורווגי. היא גדלה בטומס ריבר, ניו ג'רזי. הוריה של פראבו קראו לה על שם השחקנית פייפר לורי.

היא סיימה את לימודיה בתיכון טומס ריבר (אנ') בשנת 1994, ובשנת 1996 היא למדה במשך סמסטר בטריניטי קולג'. פראבו סיימה לימודי תואר ראשון בחוג לתיאטרון מטעם אוניברסיטת אוהיו ב-1998. בנוסף, היא למדה לטינית, פיזיקה ושירה בשנה האחרונה ללימודיה.

## קריירה
לאחר לימודיה, פראבו עברה לניו יורק, שם עבדה כמלצרית. היא לוהקה לסרט "הרפתקאותיו של הרוקי ובולווינקל" רק חודש אחרי שעברה לעיר, התפקיד בסרט הבא שלה היה ב"חופשיות על הבר" כויולוט "ג'רזי" סנפורד, ברמנית מתחילה הרוצה להצליח ככותבת שירים.

לאחר ההצלחה של "חופשיות על הבר", פראבו החליטה להתרחק משוברי קופות ולהתמקד בסרטים עצמאיים. בשנת 2001, היא כיכבה בסרט הדרמה "אבודות והוזות" סרט קנדי עצמאי, ושיחקה בו תלמידת פנימייה שמתאהבת בחברתה לכיתה. הסרט זכה לביקורות מעורבות, אבל משחקה זכה לשבחים רבים.

בשנת 2006 שיחקה בדרמת המתח "יוקרה" בבימויו של כריסטופר נולאן, ובכיכובם של יו ג'קמן וכריסטיאן בייל. בשנת 2009 ביצעה הופעת אורח בסדרת הטלוויזיה "חוק וסדר: כוונה פלילית".

בשנת 2010 החלה לככב בסדרת הדרמה והריגול "פרשיות סמויות" של רשת הטלוויזיה USA, שם היא גילמה במשך חמש עונות את המתלמדת הצעירה ב-CIA, אנני ווקר. על עבודתה בסדרה היא קיבלה מועמדות לפרס גלובוס הזהב לשחקנית הטובה ביותר בסדרת דרמה לשנת 2011.

בספטמבר 2012, קיבלה פראבו תפקיד משנה בסרט המותחן "לופר". בדצמבר 2012, היא לוהקה כדמות חוזרת בסיטקום "להמשיך".

## חיים אישיים
פראבו דוברת צרפתית שוטפת, ותומכת פעילה למען זכויות להט"ב.

בשנת 2013 היא נישאה לשחקן הניו זילנדי סטיבן קיי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:פעילות למען זכויות להט"ב בארצות הברית
קטגוריה:בוגרות אוניברסיטת אוהיו
קטגוריה:בוגרי אוניברסיטת אוהיו
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
קטגוריה:זוכות פרס גרייסי
לרוי פר

**לרוי יוהאן פר** (בהולנדית: **Leroy Johan Fer**; נולד ב-5 בינואר 1990) הוא כדורגלן הולנדי המשחק בעמדת הקשר המרכזי בא-נסר.

## קריירה
### קריירת מועדונים
נולד להורים שמוצאם מהאנטילים ההולנדיים, וגדל בזוטרמר שבדרום הולנד. הוא החל לשחק במועדון מקומי בשם DWO וכשהיה בן תשע נענה להזמנת פיינורד והצטרף למחלקת הנוער של המועדון. עלה לקבוצה הבוגרת ב-2007 ועבר לטוונטה ב-2011. ב-2013 עזב את הליגה הולנדית לטובת נוריץ' סיטי מהפרמייר ליג.

### נבחרת
פר נמנה עם הנבחרות הצעירות של הולנד והשתתף באליפות אירופה עד גיל 21 בישראל. בטורניר כבש פר בנגיחה שער ניצחון עבור הנבחרת הצעירה של הולנד נגד גרמניה לאחר שעלה כמחליף.

את הופעת הבכורה שלו בנבחרת הבוגרת ערך כבר בשנת 2010 במשחק ידידות מול , אך את מקומו בסגל החל לבסס במוקדמות מונדיאל 2014 תחת המאמן לואי ואן חאל. הוא נמנה עם סגל הנבחרת לטורניר עצמו וכבש את שער הבכורה שלו בנבחרת הבוגרת במשחק מול , שוב בנגיחה ושוב לאחר שעלה כמחליף.

## תארים
;פיינורד
*גביע הולנד: 2007/2008

## קישורים חיצוניים

## הערות שוליים

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני פיינורד
קטגוריה:כדורגלני טוונטה
קטגוריה:כדורגלני נוריץ' סיטי
קטגוריה:כדורגלני קווינס פארק ריינג'רס
קטגוריה:כדורגלני סוונזי סיטי
קטגוריה:כדורגלני נבחרת הולנד
קטגוריה:כדורגלני מונדיאל 2014
קטגוריה:הולנדים ממוצא סורינאמי
קטגוריה:כדורגלני אלניהספור
קטגוריה:הולנדים שנולדו ב-1990
קטגוריה:כדורגלני א-נסר (דובאי)
חיים מלאכותיים

[ממוזער|[רכב ברייטנברג  בעל חיישנים ומספר הוראות הפעלה]]

**חיים מלאכותיים** הם דיסציפלינה בין-תחומית המחברת בין מדעי המחשב וביולוגיה ליצירת יישומים בתחומים מגוונים ככלכלה וארכאולוגיה. מטרתה היא ליצור מערכות מלאכותיות בתוכנה ורובוטיקה המושתתות על מערכות דומות הקיימות באורגניזמים חיים
. מערכות אלה מיושמות באמצעות טכניקות של רשת עצבית מלאכותית ואוטומטים תאיים ומסוגלות בחלקן ללמוד בעזרת הסימולציות שהן בונות.

ניתן גם להגדיר חיים מלאכותיים על-פי מאפיינים שחייבים להיות בהם. לפי דוין פרמר מדען העוסק במערכות מורכבות מערכות אלה נוצרות על ידי אדם, הן אוטונומיות, ביחסי-גומלין עם הסביבה ויוצרות דפוסי התנהגות. הן יכולות, אם כי אין זה תנאי הכרחי, להשתכפל ולהיות מסוגלות להסתגל.

## היסטוריה
ממוזער|משחק החיים של ג'ון קונוויי
המימוש הראשון של חיים מלאכותיים היה בשנות ה-40 של המאה ה-20 על ידי ג'ון פון נוימן שפיתח אוטומט תאי המאפשר שכפול עצמי (וזאת לפני גילוי השכפול על ידי דנא). ב-1950 אלן טורינג פרסם את המאמר "מכונות חישוביות ואינטליגנציה". ב-1970 ג'ון קונוויי הציע לראשונה מערכת מלאכותית המתפתחת למערכת מורכבת מאורגנת לה הוא קרא משחק החיים. במשחק הדו-ממדי, כל תא משתנה בהתאם לשמונת התאים הסובבים אותו על-פי 4 כללים פשוטים עד שהוא מגיע למבנה יציב.

בשנות ה-80 הנטייה לרשתות עצביות, בהנהגתו של מרווין מינסקי, התקרבה למדעים הקוגניטיביים בשימוש שעשתה בעיבוד מקבילי וברשת עצבית מלאכותית. ב-1987 קריסטופר לנגטון (Christopher Langton) ארגן את הכנס הראשון לחיים מלאכותיים במעבדה הלאומית לוס אלמוס.

קארל סימס זוכה פרס עמיתי מקארתור מיישם תחום זה בגרפיקה ממוחשבת תוך שימוש באלגוריתם גנטי. אחד מהם מדגים את "מרוץ המלכה האדומה" בקו-אבולוציה.

## ראו גם
* אורגניזם דיגיטלי
* ביולוגיה סינתטית
* רובוט

## קישורים חיצוניים

* סימולציה של אבולוציה (גרפיקה) של קארל סימס https://www.youtube.com/watch?v=JBgG_VSP7f8
* 

## הערות שוליים

קטגוריה:בינה מלאכותית
קטגוריה:ביולוגיה מתמטית
חובד (עיר)

**חובד** (במונגולית: **Ховд** או בשמה הרשמי **סום ג'ארגלאנט**) היא בירת מחוז חובד, והעיר השישית בגודל אוכלוסייתה במונגוליה, שוכנת במערב המדינה.

## היסטוריה

העיר הוקמה במאה השבע עשרה על ידי החאן Galdan Boshugtu, על גדת נהר חובד, במקום בו שוכנת כיום סום ארדנבורן (Erdenebüren).

## גאוגרפיה
העיר שוכנת למרגלות הרי אלטאי, על גדות נהר בויאנט. אגם חאר-אוס ממוקם כ-25 קילומטרים מזרחית לעיר, שטח האגם הוכרז כאזור מוגן הנקרא שמורת הטבע מנחאן.

אזור חובד ידוע באיכות הגידולים החקלאיים שלו, כאבטיחים, עגבניות, ובשר.

בשנת 1992 בוצעה רפורמה מנהלית, במסגרתה קיבלה העיר מעמד של סום (сум) בשם ג'ארגלאנט.

## אקלים

## קישורים חיצוניים

* 

## הערות שוליים

קטגוריה:מונגוליה: ערים
קטגוריה:יישובים שהוקמו ב-1731
קרלוס קארמונה

**קרלוס אמיליו קארמונה טייו** (בספרדית: **Carlos Emilio Carmona Tello**; נולד ב-21 בפברואר 1987 בקוקימבו) הוא כדורגלן עבר צ'יליאני ששיחק בעמדת הקשר בקולו-קולו. ייצג את נבחרת צ'ילה במונדיאל 2010 ו-2014 וכן בקופה אמריקה 2011.

## קריירה
בשנת 2003 החל קארמונה לשחק בקבוצת הנוער של קוקימבו אונידו, וב-2005 עלה לקבוצה הבוגרת של המועדון, שם שיחק במשך שנה. לאחר מכן עבר לשחק או'היגינס, וב-2008 נקנה על ידי רג'ינה קלצ'ו מהסרייה א' האיטלקית, שם שיחק עד 2010, עת עבר לשחק באטאלנטה.

ב-6 בפברואר 2017 חתם באטלנטה יונייטד מה-MLS.

קארמונה היה הקפטן של הנבחרות הצעירות של צ'ילה עד גיל 20 ועד גיל 23. ב-2008 הוא זומן על ידי מרסלו בייאלסה לנבחרת הבוגרת. קארמונה נמנה עם סגל הנבחרת במונדיאל 2010 ובמונדיאל 2014.

## קישורים חיצוניים

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני או'היגינס
קטגוריה:כדורגלני רג'ינה קלצ'ו
קטגוריה:כדורגלני אטאלנטה
קטגוריה:כדורגלני אטלנטה יונייטד
קטגוריה:כדורגלני קולו-קולו
קטגוריה:כדורגלני נבחרת צ'ילה
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:צ'יליאנים שנולדו ב-1987
נעה לנדאו

**נעה רבקה לנדאו** (נולדה ב-2 באפריל 1985) היא עיתונאית ישראלית, סגנית עורך עיתון "הארץ" וחברת מערכת. לשעבר גם כתבת מדינית, ראש מערכת החדשות של העיתון ועורכת המהדורה האנגלית.

## ביוגרפיה
נולדה וגדלה בירושלים למשפחה דתית. בוגרת התיכון הדתי לבנות פלך בירושלים. החלה את דרכה בעולם התקשורת בגיל 16, בעריכה ובהגשה של תוכנית הרדיו "בראש צעיר" ברשת א' של קול-ישראל. בהמשך התגייסה לגלי-צה"ל, שם שימשה כתבת. במקביל, ערכה והגישה מהדורות חדשות ותוכניות.

עם שחרורה מונתה לכתבת חדשות ערוץ 10 לענייני חינוך.

ב-2006 הצטרפה לדסק החדשות של "מעריב", שם שימשה עורכת עמודים, רכזת כתבים וכן שליחת העיתון לאולימפיאדת בייג'ינג (2008).

ב-2009 עברה למערכת החדשות של "הארץ". אחרי שלוש שנים בתפקידי עריכה שונים (בהם עורכת עמוד השער וראש דסק) מונתה לתפקיד ראש מערכת החדשות - האחראית על תוכני החדשות בעיתון ובאתר כאחד.

למדה בחוג מדע המדינה באוניברסיטת תל אביב.

במאי 2015 הודיעה על סיום תפקידה כראש מערכת החדשות ועל יציאה לריכוז פרויקטים של העיתון בארצות הברית והשתתפות בהשתלמות לעיתונאים במכון רויטרס ללימודי עיתונות של אוניברסיטת אוקספורד, שם החלה מחקר בנושא צווי איסור הפרסום בישראל. באוקטובר 2017 מונתה לכתבת המדינית של "הארץ" במקומו של ברק רביד, שעבר לתפקיד דומה בערוץ 10. ב-22 בפברואר 2022 מונתה לתפקיד סגנית עורך עיתון "הארץ".

נעה חיה עם בן זוגה אבנר גבריהו, מנכ"ל שוברים שתיקה. באוקטובר 2023 ילדה בן. בספטמבר 2025 ילדה שוב.

## קישורים חיצוניים

* 
* נעה לנדאו בוחרת חמישה מקומות אהובים בירושלים, אתר חמש ::::: יחידות, אפריל 2015
* 
* 
* 

## הערות שוליים

קטגוריה:סגל הארץ
קטגוריה:בוגרות בית הספר פלך
קטגוריה:בוגרי הצופים הדתיים
קטגוריה:חיילי גלי צה"ל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:יוצאות בשאלה
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:פובליציסטים ישראלים
קטגוריה:ישראליות שנולדו ב-1985
קטגוריה:ישראלים שנולדו ב-1985
איסטנבול (נפה)

**נפת איסטנבול** (בטורקית: **İstanbul ili**) היא נפה הנמצאת בצפון-מערב טורקיה. שטח הנפה הוא 5,343.02 קמ"ר (להשוואה: כמעט רבע משטח ישראל) ומתגוררים בה 15,462,452 תושבים (2020). הנפה מוקפת בנפות טקירדא ממערב, קוג'אלי ממזרח, בים השחור מצפון ובים המרמרה מהדרום. מצר הבוספורוס מחלק את הנפה לשני חלקים; הצד האירופי והצד האסייתי. בערך 3.85 מיליון תושבים חיים בצד האסייתי על פי מפקד האוכלוסין משנת 2010 ו-9.4 מיליון בצד האירופי.

בירת הנפה היא העיר איסטנבול, שמאז שנת 2004, גבולות העיר הם גבולות הנפה.

## תת-נפות בתוך נפת איסטנבול

## קישורים חיצוניים
 
* 

קטגוריה:טורקיה: נפות